Fierdol (Ailuropoda melanoleuca)

Fierdol (Ailuropoda melanoleuca) tir tana moukolafa katca ke Ailuropoda oxi vey Ursidae yasa ke CARNIVORA veem ( CANIFORMIA volveyveem ). Tir bocafa katca ware blisa ke bani oxi. Gan David bak 1869 taneon zo pimtayar.

 Pimtara 
Kor ke fierdol sotir riwepaf gu tel ke rupol : va vaf is pibaf im dir, i va im batakaf is ebeltaf keve elimapafa uta, tulon aname ita is keve nimat, dem kretsa ton « wezo » ok « staz ».

Va blirask ke fierdol grupenset : anton, in sotir antiaf ( vaxeon bak renugal ), va zae is lana diuzinda gimalestur, moe sid giblir voxe anton tod wupe ben aal ticumar.

Va tawavo diso va fentackafa ik abdafa ik brafa lidawicka abdualbar. Voldum aryona rupolinda, inafa fentugalura tir kotafa : dace lion somedivmoder.

Oc ke fierdol ( sotre tanoy fuxe occek ) koe luva mastuyuna koe aalbetsava ok raporafe kroye koblid aze remi tanoya tanda zavzagid.

 Vexala dem apteem 
Sedme Mammal Species of the World (siatos ke 2005), bata katca tir aptiskafa.

 Pulasa vuestexa is xantaza 
 (en) vuest- : Mammal Species of the World (v- 3, 2005) : Ailuropoda melanoleuca (David, 1869)
 (en) vuest- : CITES : Ailuropoda melanoleuca
 (en) vuest- : UICN : katca Ailuropoda melanoleuca (David, 1869)
 (en, fr) vuest- : ITIS : Ailuropoda melanoleuca (David, 1869)
 (en) vuest- : Tree of Life Web Project : Ailuropoda melanoleuca
 (en) vuest- : Catalogue of Life : Ailuropoda melanoleuca (David, 1869)
 (en) vuest- : Paleobiology Database : Ailuropoda melanoleuca (David, 1869)
 (en) vuest- : Animal Diversity Web : Ailuropoda melanoleuca
 (en) vuest- : NCBI : Ailuropoda melanoleuca
 Ara vuestexa 
 Fierdol (Ailuropoda melanoleuca) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)

Fierdol (Ailuropoda melanoleuca)
Fierdol (Ailuropoda melanoleuca)
Fierdol (Ailuropoda melanoleuca)